stanford-oval/wikipedia huggingface dataset:
דונלד גלובר

| --- | --- |

גלובר בבכורה העולמית של "להציל את מארק וואטני" בפסטיבל הסרטים הבינלאומי בטורונטו, ספטמבר 2015
 לידה:  25 בספטמבר 1983 (בן 41) לוס אנג'לס, קליפורניה
 שם במה:  צ'יילדיש גמבינו (כראפר)
 סוגה מועדפת:  מוזיקת היפ הופ, מוזיקה פסיכדלית, אינדי פופ, מוזיקת נשמה, פאנק, R&B עכשווי, היפ הופ קומדי 
 מדינה:  ארצות הברית 
 תקופת הפעילות:  מ-2002
 עיסוק:  זמר  קומיקאי  שחקן  מפיק  כותב שירים
 מקום לימודים:  בית הספר לאמנויות על שם טיש (2006)  בית הספר לאמנויות דיקלב  תיכון אבונדייל  תיכון סטיבנסון  תיכון לייקסייד 
 בן או בת זוג:  מישל וייט (1 בספטמבר 2015–?) 
 צאצאים:  לג'נד גלובר, דרייק גלובר, דונלד גלובר השלישי 
 מספר צאצאים:  2 
 פרסים והוקרה:  פרס גראמי לשיר השנה (2018)  פרס אמי לבידור בפריים טיים לבימוי סדרת קומדיה (2017)  פרס גראמי להופעת R&B מסורתית הטובה ביותר (2015)  פרס גראמי לווידאו קליפ (2018)  פרס גראמי לביצוע הראפ/שירה הטוב ביותר (2018)  פרס אמי לשחקן הטוב ביותר בסדרה קומית (2017)  פרס גראמי לשיר ה-R&B הטוב ביותר (2015)  פרס גלובוס הזהב  פרס אמי לבידור בפריים טיים  פרס גילדת הכותבים של אמריקה 
 http://donaldgloverpresents.com/
 פרופיל ב-IMDb
 
דונלד מקינלי גלובר (באנגלית: Donald McKinley Glover; נולד ב-25 בספטמבר 1983) הוא שחקן, ראפר, מוזיקאי, קומיקאי, תסריטאי, במאי ומפיק אמריקאי. שם הבמה שלו כראפר הוא "צ'יילדיש גמבינו" (Childish Gambino), וכדיג'יי הוא מוכר בשם "mcDJ". הוא זכה בשני פרסי אמי, שני פרסי גלובוס הזהב וחמישה פרסי גראמי.
גלובר מוכר בעיקר בזכות תפקידו בסדרה "קומיוניטי" כטרוי, בתור אחד מכותביה הראשיים של הסדרה "רוק 30" ובתור יוצר וכוכב הסדרה "אטלנטה", עליה זכה בפרס גלובוס הזהב ובפרס אמי. שימש גם כהשראה לדמותו של מיילס מורלס, הספיידרמן האפרו האמריקאי הראשון. הוא נחשב כיום לאחד האמנים החשובים ביותר בארצות הברית וכמייצג של התרבות השחורה בעולם. פעילותו בטלוויזיה, בקולנוע, ובעיקר במוזיקה זכו לשבחי המבקרים על הכנות שלהם והאיכות שלהם.
ביוגרפיה

דונלד גלובר נולד בבסיס חיל האוויר בקליפורניה וגדל בג'ורג'יה בקהילת עדי יהוה, ומשפחתו שימשה כמשפחת אומנה לילדים אחרים במשך 14 שנים. כמו כן, לגלובר אח קטן ואחות גדולה.
קריירה

ב-2006 גלובר סיים ללמוד לתואר מאוניברסיטת ניו יורק בכתיבת דרמה, והיה חבר בקבוצת הקומיקאים Derrick Comedy (אנ'), שהפיקה מערכונים באינטרנט, הקבוצה הפכה לויראלית בימים הראשונים של יוטיוב ואף הפיקו סרט קומדיה משלהם שיצא לאקרנים ב-2009.
בהמשך, גלובר אותר על ידי טינה פיי, שצירפה אותו לצוות הכותבים של הקומדיה "רוק 30" ב-2006, על כתיבתו בסדרה זכה יחד עם שאר הכותבים בפרס אמי בגיל 23.
ב-2009 החל לגלם את הדמות של טרוי בסדרת הטלוויזיה "קומיוניטי" במשך חמש וחצי עונות, עד לפרישתו על מנת להתמקד ביצירה עצמאית.
ב-2011 הוציא את ספיישל הסטאנדאפ ״weirdo" שזכה לביקורות חיוביות.
בשנת 2010 החל קמפיין אינטרנט ויראלי בשם #DonaldForSpiderman שעודד את אולפני מארוול ללהק את גלובר לתפקיד ספיידרמן בריבוט לסרטי ספיידרמן, בעקבות הקמפיין והופעתו של גלובר בתלבושת ספיידרמן בפרק הראשון של העונה השנייה של קומיוניטי נוצרה דמותו של מיילס מורלס, ספיידרמן ממוצא אפרו אמריקאי שדמותו והופעתו מבוססת על גלובר וברק אובמה. בשנים הבאות גילם גלובר את דמותו של ספיידרמן במספר וריאציות - הוא הראשון לגלמו כשדיבב אותו בסדרת האנימציה, גילם את דודו בסרט ספיידרמן: השיבה הביתה, ובהופעת אורח נוספת כפראולר בסרט ספיידרמן: ברחבי ממדי העכביש.
ב-2016 יצאה הסדרה "אטלנטה" שאותה הוא יצר, כתב, ביים ובה הוא מגלם את ארן – אחת הדמוית הראשיות. על משחקו בסדרה זכה בפרס גלובוס הזהב לשחקן הטוב ביותר בסדרה קומית/מוזיקלית ובפרס אמי לשחקן הטוב ביותר בסדרה קומית. כמו כן זכה בפרס אמי לבמאי הטוב ביותר של סדרה קומית.
הוא גילם את דמותו של לאנדו קלריסיאן בסרט סולו: סיפור מלחמת הכוכבים שעלה לאקרנים ב-2018.
גלובר עבד יחד עם אחיו סטפן על סדרה מצוירת של הגיבור דדפול לרשת fx, לאחר חילוקי דעות יצירתיים בוטלה הסדרה אך כצעד מחאתי שחרר גלובר תסריט פיקטיבי לפרק הסיום של הסדרה בו דדפול מטייל לקניה להציל קרנף בסכנת הכחדה, הפרק עוסק בעיקר בדדפול תוהה לעצמו מדוע בוטלה הסדרה, מאשים את מארוול בגזענות בעקבות כך שהסדרה כולה נכתבה בידי תסריטאים שחורים בלבד ואף טוען לגישות פדופיליות בכך שדיסני ״מנסים למכור צעצועים שמתאימים גם לילדים בני 7 וגם לפדופילים בני 50״. יוצר הדמות של דדפול רוב ליפילד והשחקן המגלם את הדמות ראיין ריינולדס הביעו מחאה על ביטול הסדרה, ריינולדס אף כינה את גלובר ״גאון״.
במאי 2018 אירח בפעם הראשונה את תוכנית המערכונים האמריקאית SNL.
בשנת 2019 גילם את הדמות הראשית, סימבה, בסרט מלך האריות לצד ביונסה.
ב-12 באפריל 2019 הוצג לראשונה סרטו של גאמבינו "Guava Island" במסיבת האביב השנתית בארצות הברית, בכיכובו ובכיכוב ריהאנה. את הסרט כתב והלחין גמבינו בשיתוף עם אחיו. הסרט הוא המחשה ויזואלית של אלבום קונספט. הסרט זמין באתר אמאזון בתשלום.
ב-2023 הוציא את הסדרה החדשה שלו ״נחיל״ העוקבת אחר דרו, מעריצה אובססיבית של זמרת פופ דמוית ביונסה, הסדרה זכתה לביקורות חיוביות. יחד עם הסדרה שוחרר אלבום לזמרת הפיקטיבית ׳נדיה׳ מהסדרה, גלובר משתתף באחד השירים.
בתחילת 2024 הכריז הראפר 21 סבאג' שגלובר עתיד לגלם את דמותו בסרט אוטוביוגרפי על חייו, ביום שלאחר ההכרזה שוחרר גם הטריילר לסרט.
ב-2 בפברואר 2024 יצאה הסדרה מר וגברת סמית' בכתיבתו ובכיכובו.
חיים אישיים

גלובר בזוגיות עם מישל וויט ולהם שלושה ילדים - drake, legend, donald glover III.
במהלך קידום הסדרה "מר וגברת סמית'" חשף גלובר כי במהלך צילומי הסדרה נישא לבת זוגו מישל.
אחיו הוא סטפן גלובר, ראפר ואומן, האחים מרבים לשתף פעולה ברוב הפרויקטים כאשר סטפן שותף בכתיבה ובבימוי.
באוקטובר 2024, גלובר ציין כי אושפז לאחר הופעתו בניו אורלינס בעקבות בדיקות רפואיות נוספות שהעידו על הצורך בניתוח. גלובר לא חשף את סיבת האשפוז או פרטים לגבי הניתוח המתוכנן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | Mystery Team | ג'ייסון רוג'רס | גם תסריטאי ומפיק בפועל |
| 2011 | החבובות | אסיסטנט |  |
| 2013 | התנסות חובה | דריק |  |
| 2013 | Clapping for the Wrong Reasons | הילד | סרט קצר; גם תסריטאי ומפיק בפועל |
| 2014 | אלכסנדר והיום הנורא, האיום, המבאס והגרוע ממש | גרג |  |
| 2014 | Chicken and Futility | הילד | סרט קצר; גם במאי ותסריטאי |
| 2015 | אפקט לזרוס | ניקו |  |
| 2015 | מג'יק מייק XXL | אנדרה |  |
| 2015 | להציל את מארק וואטני | ריץ' פרנל |  |
| 2017 | ספיידרמן: השיבה הביתה | ארון דייוויס (אנ') |  |
| 2018 | סולו: סיפור מלחמת הכוכבים | לאנדו קלריסיאן |  |
| 2019 | Guava Island | דני מארון | סרט קצר; גם תסריטאי ומפיק |
| 2019 | מלך האריות | סימבה | דיבוב |
| 2023 | ספיידרמן: ברחבי ממד העכביש | ארון דייוויס | הופעת קמע |
| 2024 | מופאסה: מלך האריות | סימבה | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | לייט נייט עם קונאן או'בריאן | פושע | פרק: "July 22, 2005" |
| 2006 - 2012 | רוק 30 | דמויות שונות | 4 פרקים, גם תסריטאי |
| 2007 | Human Giant | סטודנט בקולג' | פרק: "24 Hour Marathon" |
| 2007 - 2011 | CollegeHumor | טרוי בארנס | פרק: "Save Greendale" גם תסריטאי ב-8 פרקים |
| 2009 - 2014 | קומיוניטי | טרוי בארנס | תפקיד ראשי (עונות 5-1); 89 פרקים |
| 2010 | רובוט צ'יקן | מייס וינדו | דיבוב; פרק: "Robot Chicken: Star Wars Episode III" |
| 2011 | רגולר שואו | אלפא דאווג | דיבוב; פרק: "Rap It Up" |
| 2011 | Funny as Hell |   | תסריטאי הפרק: "#1.4" |
| 2013 | רחוב סומסום | המוזיקאי | פרק: "Figure It Out, Baby Figure It Out" |
| 2013 | בנות | סנדי | 2 פרקים |
| 2013, 2016 | הרפתקאות פין וג'ייק | מרשל לי | דיבוב; 2 פרקים |
| 2015 | אולטימייט ספיידרמן: סדרת האנימציה | ספיידרמן (מיילס מוראלס) | דיבוב; 2 פרקים |
| 2015 | China, IL | ויליאם | דיבוב; 4 פרקים |
| 2016 - 2022 | אטלנטה | ארנסט "ארן" מרקס | תפקיד ראשי (4 עונות); 41 פרקים גם יוצר, תסריטאי, במאי ומפיק |
| 2023 | נחיל | — | סדרת טלוויזיה; יוצר, תסריטאי, במאי ומפיק |
| 2024–הווה | מר וגברת סמית' | ג'ון סמית' | תפקיד ראשי; 8 פרקים גם תסריטאי ומפיק מועמד פרס גלובוס הזהב לשחקן הטוב ביותר בסדרת דרמה (2025)  מועמד פרס סטלייט לשחקן הטוב ביותר בסדרת דרמה או ז'אנר (2025) |
דיסקוגרפיה > אלבומי אולפן

2011: Camp
2013: Because the Internet
2016: "Awaken, My Love!"
2020: 3.15.20
2024: Bando Stone & the New World
דיסקוגרפיה > אלבומי אולפן > מהדורות מחודשות

2024: Atavista
דיסקוגרפיה > מיני-אלבומים

2011: EP
2014: Kauai
2018: Summer Pack
2023: Swarm
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | הקלטת הדאנס/אלקטרונית הטובה ביותר | "Witchy" (עם קייטרנדה) | מועמדות |  |
| פרס גראמי | 2025 | אלבום ה-R&B המתקדם הטוב ביותר | Bando Stone & the New World | מועמדות |  |
קרן ויקימדיה

| --- | --- |

 תחום:  מוסד ללא כוונת רווח – פיתוח והפצת תוכן חופשי
 מדינה:  ארצות הברית ארצות הברית
 מטה הארגון:  ארצות הברית קליפורניה, ארצות הברית
 מייסדים:  ג'ימי ויילס
 יושב ראש:  נטליה טימקיב 
 מנכ"ל:  מריאנה איסקנדר 
 עובדים:  700 (נכון ל־3 בנובמבר 2023) 
 תקופת הפעילות:  20 ביוני 2003 פלורידה, ארצות הברית – הווה (21 שנים)
 פרסים והוקרה:  OSM Innovation Award (2018)  STUG Award (2010) 
 wikimediafoundation.org
 
קרן ויקימדיה (באנגלית: Wikimedia Foundation) היא מוסד ללא כוונת רווח אמריקאי לשם פיתוח והפצה של תוכן חופשי בשפות שונות, ובמטרה לאפשר לציבור הרחב לגשת בחופשיות לתוכן זה באמצעות האתרים המופעלים על ידי הקרן. הקרן הוקמה בעקבות התרחבות מיזם ויקיפדיה, ומאז אמצע העשור הראשון של המאה ה-21, הקרן מפעילה מספר מיזמי ויקי, בהם: ויקיפדיה, ויקינתונים, ויקימילון, ויקיציטוט, ויקיספר, ויקיטקסט, ויקיחדשות, ויקיברסיטה, ויקימינים, ויקימסע וויקישיתוף. כל אחד מהמיזמים האלה פעיל בכמה שפות. בנוסף תומכת הקרן בפיתוח תוכנת מדיה-ויקי שעל-גביה פועלים כל אתרי הקרן. הקרן מפיצה את תוכן המיזמים שהיא מפעילה חינם וברישיון חופשי של Creative Commons מסוג ייחוס-שיתוף זהה (CC-BY-SA).
קרן ויקימדיה מקיימת קשר רציף עם 39 אגודות ויקימדיה מקומיות ("צ'פטרים"). הצ'פטרים, ובהם "ויקימדיה ישראל", פזורים ברחבי העולם ופועלים, כל אחד במדינתו, לקידום מיזמי הקרן ולשיפור ההפצה של תוכן חופשי. הקרן תומכת באגודות אלו בדרכים שונות, ובהן מענקים כספיים.
חוות השרתים של קרן ויקימדיה, בה מאוחסנת, בין השאר, ויקיפדיה
יום עבודה במשרדי קרן ויקימדיה, מרץ 2014
אגודות מקומיות ברחבי העולם: בכחול - אגודות קיימות; בטורקיז - אגודות בשלבי הקמה או בשלבי דיון אודות הקמתן
מטרות

קרן ויקימדיה היא ארגון ללא כוונות רווח. תקנון הקרן מגדיר כי הקרן תפעל לאיסוף ופיתוח של תוכן לימודי ולהפצתו היעילה ברחבי העולם. על פי הצהרת הכוונות של הקרן, מטרתה לסייע ולפעול להנעת אנשים ברחבי העולם בפיתוח ואיסוף תוכן לימודי ברישיון חופשי או ציבורי, ולהפיצו ביעילות. לצורך כך, הקרן תספק את התשתית ואת המסגרת הארגונית לאחזקת מיזמים מבוססי ממשק ויקי במגוון של שפות ותפעל למען כל מיזם הנועד לקדם מטרה זו. הקרן שומרת ומשמרת מידע שימושי מהמיזמים שבחסותה באופן זמין באינטרנט ללא תשלום.
אופן הפעילות

כל תקציבה של קרן ויקימדיה מתבסס על תרומות של אנשים פרטיים וארגונים ברחבי העולם. עד 2010, במקרים מסוימים קיבלה הקרן תשלום עבור שימוש בסמלילי המיזמים שלה כשהדבר נעשה לשם קידום מיזמים של חברות וארגונים אחרים. חלק ניכר מהוצאותיה של הקרן הן על אחזקת חוות השרתים שמארחת את ויקיפדיה והאתרים האחרים שמופעלים על ידי הקרן.
לחבר הנאמנים של קרן ויקימדיה יש את הסמכות עליונה בכל עסקי וענייני הקרן, שמעסיקה כיום 550 איש ותקציבה השנתי 150 מיליון דולר. בראש חבר הנאמנים המונה עשרה חברים, עמד עד ספטמבר 2006 ג'ימי ויילס, מייסד ויקיפדיה. לאחר מכן החליפה אותו פלורנס ניבאר-דבואר, שאותה החליף בשנת 2008 מייקל סנו. ביולי 2010 נבחרה פיבי איירס לחבר הנאמנים במקום סנו והנאמן טינג צ'ן מונה כיו"ר החדש של הקרן. בשנת 2012 נבחרה קאט וולש לתפקיד יושבת ראש חבר הנאמנים. באוגוסט 2013, עמד בראש חבר הנאמנים יאן-בארט דה וריידה. כיום יושבת ראש חבר הנאמנים היא נטליה טימקיב, ולה שני סגנים, אל שפי ושני אבנשטיין סיגלוב.
לקרן ויקימדיה משרדים הממוקמים בסן פרנסיסקו.
פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
| שם | תקופת כהונה |
| --- | --- |
סו גרדנר: דצמבר 2007 – מאי 2014
לילה טרטיקוב: מאי 2014 – מרץ 2016
קת'רין מאהר: החל ממרץ 2016
מריאנה איסקנדר: החל מינואר 2022
אופן הפעילות > אגודות מקומיות (צ'פטרים) וקבוצות

נכון לאמצע 2015, קיימות ברחבי העולם 41 אגודות מקומיות (המכונות בלועזית "צ'פטרים" - מאנגלית: Chapters), אשר קיבלו הרשאה מקרן ויקימדיה לפעול תחת סימני המסחר שברשותה. הצ'פטרים הוקמו על ידי מתנדבים מקומיים במטרה לקדם את ערכי היסוד של קרן ויקימדיה בתחום הפצת הידע והנגשתו, ולקדם מיזמים מקומיים. מיזמים מוכרים, המתקיימים באופן קבוע על ידי הצ'פטרים, הם לדוגמה כנס ויקימניה ומיזמי "גלאם".
הצ'פטרים אחראים על תא שטח גאוגרפי. לרוב מדובר במדינה. כך למשל יש צ'פטר ארגנטינאי וצ'פטר ישראלי (הקרוי "עמותת ויקימדיה ישראל"). עם זאת, לעיתים אחראים הצ'פטרים על יחידות גאוגרפיות קטנות יותר, כגון הצ'פטרים של הונג קונג, מקאו, ניו יורק ווושינגטון די. סי., שאינם מייצגים מדינות.
הצ'פטרים האזוריים הם עמותות עצמאיות, אך במקביל הם קשורים בחוזה לקרן ויקימדיה להסדרת השימוש בסימני המסחר של הקרן. חלקם תלויים כספית בתוכנית המענקים של הקרן. לאף צ'פטר אין שליטה על אתרי האינטרנט של הקרן, שהיא המפעילה הבלעדית של שרתי ויקיפדיה ושאר המיזמים, בכל העולם.
| --- | --- |
 :  ראו גם – ויקימדיה ישראל
אופן הפעילות > אגודות מקומיות (צ'פטרים) וקבוצות > קבוצות הזוכות לתמיכה

בשנת 2013 אישר חבר הנאמנים של קרן ויקימדיה מודל חדש, שבו תתמוך הקרן ב"קבוצות נושאיות" (תמאטית; באנגלית: Thematic Organizations). על-פי ההחלטה, ויקימדיה תוכל לתמוך גם בארגונים עצמאיים הקיימים שלא למטרות רווח ופועלים לתמיכה במיזמי הקרן וקידומם בתחומי עניין ספציפיים. הכוונה ב"קבוצה נושאית" היא לארגון שלהבדיל מהצ'פטרים, לא יהיה קשורים לאזור גאוגרפי ספציפי, אלא יפעל לקידום הפצת מידע בנושא מסוים. ביוני אותה שנה הוכר ארגון ראשון כקבוצה נושאית: "Amical Wikimedia". קבוצה זו, שפעלה במשך חמש שנים עוד קודם להכרה בה על ידי קרן ויקימדיה, עוסקת בקידום השפה הקטלאנית במיזמי ויקימדיה.
מודל נוסף שאימצה קרן ויקימדיה לתמיכה בהתאגדויות מכונה "קבוצת משתמשים" ("User Groups"). "קבוצת משתמשים" מוגדרת כקבוצה של משתמשי-ויקיפדיה, התומכת ומקדמת את מיזמי קרן ויקימדיה מחוץ למרשתת, לרוב באזור גאוגרפי מוגדר, ופועלת לאיסוף ופיתוח מידע חינוכי ברישיון חופשי. ההכרה בהתארגנות כ"קבוצת משתמשים" נעשית לאחר קבלת המלצתו של גוף מתנדבים הפעיל בקרן ונקרא "Affiliations Committee", ודורשת עמידה בתנאים המוגדרים מראש. עד לשנת 2015 זכו למעלה מ-30 קבוצות להגדרה זאת. בין קבוצות המשתמשים פעילה קבוצה ממצרים ובמאי 2015 הכירה קרן ויקימדיה גם בקבוצת משתמשים בשם "קבוצת המשתמשים ויקימדיה לבנט", המאגדת כותבים בוויקיפדיה מסוריה, לבנון, ירדן והרשות הפלסטינית.
מיזמי ויקימדיה

קרן ויקימדיה מתפעלת 11 מיזמי ויקי במודל התוכן החופשי שמטרתם ליצור ולהפיץ ידע. אלה כוללים, לפי שנת הקמתם את:
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | שם: ויקיפדיה תיאור: אנציקלופדיה מקוונת אתר: www.wikipedia.org הקמה: 15 בינואר 2001 מהדורות: יותר מ-290, ביותר מ-250 שפות |  | שם: ויקימילון תיאור: מילון מקוון אתר: www.wiktionary.org הקמה: 12 בדצמבר 2002 מהדורות: יותר מ-170 שפות, ביותר מ-250 שפות |  | שם: ויקיספר תיאור: מאגר של ספרי לימוד ומדריכים אתר: www.wikibooks.org הקמה: 10 ביולי 2003 |
|  | שם: ויקיציטוט תיאור: אוסף של ציטוטים אתר: www.wikiquote.org הקמה: 10 ביולי 2003 |  | שם: ויקימסע תיאור: מדריכי טיולים אתר: www.wikivoyage.org ההקמה: יולי 2003, תחת השם ויקיטיול פיצול: 10 בדצמבר 2006 (בגרמנית) השקה מחדש: 15 בינואר 2013 (על ידי קרן ויקימדיה) |  | שם: ויקיטקסט תיאור: ספרייה דיגיטלית של טקסטים שפגו עליהם זכויות היוצרים אתר: wikisource.org הקמה: 24 בנובמבר 2003 |
|  | שם: ויקישיתוף תיאור: מאגר קובצי תמונות, קול, וידאו ומדיה. אתר: commons.wikimedia.org הקמה: 7 בספטמבר 2004 |  | שם: ויקימינים תיאור: קטלוג טקסונומי של מינים אתר: species.wikimedia.org הקמה: 7 בספטמבר 2004 |  | שם: ויקיחדשות תיאור: אתר חדשות מקוון אתר: www.wikinews.org הקמה: 8 בנובמבר 2004 |
|  | שם: ויקיברסיטה תיאור: אוסף של חומרי לימוד וקורסים אתר: www.wikiversity.org הקמה: 15 באוגוסט 2006 |  | שם: ויקינתונים תיאור: מסד ידע אתר: www.wikidata.org הקמה: 30 באוקטובר 2012 |  |  |
מיזמי ויקימדיה > מיזמים נוספים

בנוסף למיזמים אלו, מפעילה קרן ויקימדיה מיזמים תשתית ותיאום נוספים:
מטא-ויקי: אתר הקהילה העולמית של המיזמים של קרן ויקימדיה.
הוויקי של מדיה-ויקי: מידע, כלים ועדכונים בתוכנת מדיה-ויקי.
אינקובטור: משמש ליצירת הבסיס למיזמי קרן ויקימדיה בשפות חדשות.
ויקיטק: תיעוד המיזמים הטכניים והתשתיות שמתוחזקות על ידי קרן ויקימדיה.
בשנת 2020 אושר מיזם Abstract Wikipedia, גרסה מקוצרת של ויקיפדיה שאינה תלויית-שפה, תוך שימוש בנתונים שהוזנו לאתר ויקינתונים.
ויקיפדיה זירו - מיזם שימוש בוויקיפדיה בטלפונים ניידים ללא תשלום.
ראו גם

ויקימניה
translatewiki.net
הערות שוליים

↑  מענקי ויקימדיה, באתר "מטא-ויקי" (באנגלית)
↑  לפי המוצהר בתקנון. ראו "Bylaws", באתר קרן ויקימדיה
↑  Mission statement, באתר קרן ויקימדיה
↑  Wikimedia Thematic Organizations, באתר "מטא-ויקי" (באנגלית)
↑  Amical Wikimedia, באתר "מטא-ויקי" (באנגלית)
↑  Wikimedia user groups, באתר "מטא-ויקי" (באנגלית)
↑  Wikimedia Levant User Group, באתר "מטא-ויקי" (באנגלית)
| --- | --- |
בקרת זהויות :  NLI: 987007572733205171  PLWABN: 9810702636205606  GND: 10102830-1  ISNI: 0000 0004 6074 284X  LCCN: n2005070272  NLK: KAB201723511  VIAF: 137022054   WorldCat (עם VIAF): 137022054 
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
סקיפי

| --- | --- |

 סוגה:  סדרת טלוויזיה לילדים 
 ארץ מקור:  אוסטרליה 
 שפות:  אנגלית 
 מספר עונות:  3 
 מספר פרקים:  91 
 הפקה
 אתר צילומים:  Waratah Park 
 אורך פרק:  25 דק' 
 שידור
 רשת שידור:  רשת 9 
 תקופת שידור מקורית:  1968 – 4 במאי 1970 
 קישורים חיצוניים
 דף התוכנית ב-IMDb
 
סקיפי (באנגלית: Skippy the Bush Kangaroo) היא סדרת טלוויזיה אוסטרלית לילדים ששודרה במקור בערוץ 9 האוסטרלי בין השנים 1968 עד 1970 וכללה בסך הכל 91 פרקים. הסדרה נוצרה על ידי ג'ון מקאלום, ליונל "בוב" אוסטין ולי רובינסון.
בעקבות הצלחת הסדרה הופק בשנת 1969 גם עיבוד קולנועי באורך מלא לסדרה בשם "Skippy and The Intruders".‏
בישראל הסדרה שודרה בטלוויזיה החינוכית הישראלית במהלך שנות ה-80.
תקציר העלילה

עלילת הסדרה מתרחשת בפארק הלאומי ווראטה הממוקם בניו סאות' ויילס שבאוסטרליה. כוכבת הסדרה היא הקנגורו האפור מזרחי סקיפי אשר נמצאת בבעלותו של סאני האמונד בן ה-9, שאביו, מאט האמונד, משמש כריינג'ר הראשי של הפארק.
סאני מצא במקור את סקיפי לאחר שאמה של סקיפי נהרגה על ידי ציידים. בעוד שבמקור הכוונה הייתה שסקיפי תחזור לטבע לאחר שהיא תהיה מבוגרת מספיק, לאורך השנים נוצר קשר חזק בין סקיפי וסאני ויתר בני משפחת האמונד. סקיפי חכמה בצורה יוצאת דופן והיא מסוגלת להבין את כולם, לפתוח דלתות, לשאת דברים בכיס שלה, לחצות נחלים על בולי עץ צרים, לסכל את מזימותיהם של הנבלים בסדרה, להציל מטיילים שזקוקים לעזרה, לאסוף את הדואר ואפילו להפעיל את מכשיר הרדיו, ועוד. באחד מפרקי הסדרה סקיפי אפילו מנגנת בתופים, ובפרק אחר היא מהמרת על סוס מסוים במרוץ סוסים, וזוכה.
הדמויות הראשיות

מאט האמונד (אד דוורו) - הריינג'ר הראשי של הפארק הלאומי ווראטה. מאט הוא אביהם של סאני ומארק.
סאני האמונד (גארי פנקהרסט) - בנו הצעיר של מאט אשר שהוא בעליו של סקיפי הקנגורו
מארק האמונד (קן ג'יימס) - בנו הבכור של מאט.
ג'רי קינג (טוני בונר) - ריינג'ר בפארק וטייס מסוק (משתתף בפרקים 1–78).
קלריסה "קלנסי" מריק (ליזה גודארד) - בתו המתבגרת של ריינג'ר המוצב בחלק אחר של הפארק. כאשר אביה מוצב במקום זאת בפארק אחר בצפון ניו סאות' ויילס, מאט מזמין את קלנסי להתארח אצל משפחת האמונד על מנת שתוכל להמשיך להתמקד בלימודי המוזיקה שלה. היא עוזבת את הסדרה לבסוף לאחר שהדמות שלה זכתה במלגה ללימודי מוזיקה בלונדון. (משתתפת בפרקים 9–75).
סר אדריאן גילספי (ג'ון וורוויק) -ראש מועצת הפארקים הלאומיים של ניו סאות' ויילס.
אנה שטיינר (אלקה ניידהרד) - רופאה גרמנייה.
הסמל ברנרד גיליס (מורגן בריין)
את סקיפי גילמו לכל הפחות תשעה קנגורואים שונים.
סדרות ספין-אוף

The Adventures of Skippy - סדרת אנימציה ששודרה במקור ב-1992 בה סאני האמונד הוא אדם בוגר והריינג'ר הראשי בפארק עם חיות בר ואשר לו יש חיית מחמד בשם סקיפי.
Skippy: Adventures in Bushtown סדרת אנימציה ששודרה במקור ב-1998. בסדרה זו הדמות של סקיפי היא של קנגורו זכר אנתרופומורפי שעובד כריינג'ר פארק.
הערות שוליים

↑  "Skippy". Classic Australian Television. אורכב מהמקור ב-2014-09-13. נבדק ב-2014-09-04.{{cite web}}:  תחזוקה - ציטוט: unfit URL (link)
↑  Woolery, George W. (1985). Children's Television: The First Thirty-Five Years, 1946-1981, Part II: Live, Film, and Tape Series. The Scarecrow Press. p. 458. ISBN 0-8108-1651-2.
I24NEWS

| --- | --- |

 פרטי הערוץ
 מדינה:  ישראל ישראל
 קטגוריה:  ערוץ חדשות
 תאריך השקה:  17 ביולי 2013
 בעלות:  פטריק דרהי
 שפה:  אנגלית, צרפתית, ערבית, עברית וספרדית (במהדורת חדשות שבועית)
 משרד ראשי:  נמל יפו, תל אביב-יפו
 אזור קליטה:  ברחבי העולם
 שיטת שידור:  HDTV 1080i 16:9
 הצפנה:  לוויין, כבלים ו-IPTV
 זמינות
 חבילה:  HOT, NEXT TV, yes, +STING, FreeTV, סלקום tv, פרטנר TV
 HOT:  אפיק 15 בעברית אפיקים 34 ו-200 באנגלית אפיק 144 בצרפתית
 yes:  אפיק 15 בעברית אפיק 118 באנגלית אפיק 119 בערבית
 סלקום TV:  אפיק 15 בעברית אפיק 94 באנגלית אפיק 95 בצרפתית אפיק 96 בערבית
 פרטנר tv:  אפיק 15 בעברית אפיק 85 באנגלית אפיק 86 בצרפתית
 
 i24news.tv (נדרש מנוי בתשלום לצפייה בשידורים)
i24NEWS הוא ערוץ חדשות ואקטואליה בין-לאומי. הערוץ, שעלה לשידור ב־2013, משדר בארבע שפות: אנגלית, צרפתית, ערבית ועברית. בסיס החברה נמצא בלוקסמבורג, אך השידור עצמו מגיע מאולפנים אשר הוקמו בנמל יפו בתל אביב-יפו. מטרת הערוץ היא להוות משקל נגד לערוצי חדשות בין-לאומיים אחרים תוך שימת דגש על נקודת המבט הישראלית. לצד האולפנים המרכזיים בנמל יפו, ל־i24NEWS אולפנים בארצות הברית, צרפת, איחוד האמירויות ומרוקו. ב־2024 הודיעה הרשת על השקת ערוץ רביעי בשפה העברית. לערוץ נטייה לימין הפוליטי בישראל.
בישראל, הערוץ משודר ב-HOT באפיקים 34 ו־200 בשפה האנגלית, ו-144 בשפה הצרפתית (הערוץ בערבית שודר עד עליית הערוץ בעברית); והחל מאוקטובר 2023 גם ב־yes+ באפיקים 118 בשפה האנגלית ו־119 בשפה הערבית, הערוץ באנגלית משודר גם בסלקום tv באפיק 94 באנגלית באפיק 95 בצרפתית ובאפיק 96 בערבית, ובפרטנר tv באפיקים 85 באנגלית ו־86 בצרפתית.
הערוץ משודר בישראל גם בפריטיוי, בשפות אנגלית וצרפתית.
הערוץ בשפה העברית החל לשדר ב־30 ביוני 2024 וניתן לצפות בו בלי תוספת תשלום באפיק 15 ב־HOT, HOT PLAY, NEXT TV, +yes ו־+STING, סלקום tv, פרטנר TV וב־FreeTV.
תוכניות ומגישים

לוח השידורים של i24NEWS משלב מבזקי חדשות המשודרים מדי שעה, לצד תוכניות אקטואליה, אירוח ומגזין בנושאים שונים.
תוכניות ומגישים > בשפה האנגלית

בערוץ בשפה האנגלית משודרת מדי ערב בשעה 20:00 (שעון ישראל) התוכנית "The Rundown" בהגשת כלב בן דוד, מהדורת חדשות בשילוב אורחים ופרשנים, העוסקת בנושאים פוליטיים, מדיניים, כלכליים, ביטחוניים וחברתיים. מיד לאחריה משודרת התוכנית Middle East Now בהגשת יעקב אילון ולורה סלייר לסירוגין, העוסקת בנושאים אקטואליים, מדיניים וחברתיים במזרח התיכון. ג'ף סמית' מגיש את Zoom In, מגזין אקטואליה יומי המשלב חדשות ואקטואליה עם אורחים באולפן ומהשטח. התוכנית Global Eye, בהגשת שרה קוטס, מספקת הצצה לסיפורים החמים, בשילוב עיתונאים ופרשנים מכל רחבי העולם. Strictly Security הוא מגזין שבועי בהגשת יואב לימור, העוסק בהתפתחויות הביטחוניות, הצבאיות וכתוצאה מכך – המדיניות, במזרח התיכון ובעולם. Israel Business Weekly, בהגשת נטשה קירצ'וק, סוקר את ענף ההייטק, העסקים והטכנולוגיה בישראל ובסביבתה. Holy Land Uncovered, בהגשת אמילי פרנסיס, הוא מגזין שבועי העוסק בהיסטוריה, דת ואמונה. העיתונאי כריסטיאן מלארד מגיש תוכנית ראיונות שבועית בה הוא מארח דיפלומטים, ראשי מדינות, שרים וגורמים בכירים, לשיחה אישית. כמו כן, הערוץ מציע מגזין שבועי בשפה הספרדית בהגשת העיתונאים קרלוס גורוביץ ודמיאן פצ'טר. אלי הוכנברג משמשת כתבת מדינית ומגישת תוכנית חדשות.
תוכניות ומגישים > בשפה הצרפתית

בערוץ בשפה הצרפתית של i24NEWS משודרת מדי ערב בשעה 20:00 התוכנית Le Prime בהגשת העיתונאי ז'אן-שארל בנון. מיד לאחריו תוכנית הדיבייט הסוערת GGMO בהגשת בנג'מין פטרובר, המארח מספר אורחים לפאנל סוער בנושאים בוערים. התוכנית Orient היא תוכנית אקטואליה בהגשת העיתונאי סיריל עמר, העוסקת בסיפורים החמים במזרח התיכון. העיתונאים ואלרי אבקסיס ואלי שוראקי מגישים יחדיו תוכנית שבועית המציפה סוגיות חברתיות, פילוסופיות ותרבותיות. Innova'tion, בהגשת פלור סיטרוק, הוא מגזין העוסק בעולמות הטכנולוגיה וההייטק, ומביא את החידושים בתחום. העיתונאי מתיאס ענבר מגיש תוכנית שבועית בנושא ביטחון בשם DEFENSE. ואלרי פרז מגישה תוכנית שבועית בנושא היסטוריה וחברה ו-ולארי אבקסיס מגישה את תוכנית התרבות. העיתונאי ז'אן שארל בנון מגיש מגזין אקטואליה שבועי הסוקר את האירועים החמים באפריקה.
תוכניות ומגישים > בשפה הערבית

בין תוכנית הדגל ב-i24NEWS בשפה הערבית ניתן למצוא את מהדורת החדשות המרכזית, המשודרת מדי ערב בשעה 20:00 (שעון ישראל) בהגשת העיתונאים לורין ווהבי ובשאר זג'ייר. אנסאם סלמאן מגישה מגזין אקטואליה שבועי העוסק באירועים החמים במפרץ, ההתפתחויות המדיניות והסיפורים המעניינים בשבוע החולף. "Stad 24" הוא מגזין ספורט בהגשת העיתונאי אדהם חביבאללה. בתוכנית "הדיבייט היומי" מתארחים מידי ערב פרשנים מובילים לשיחה סוערת בנושא בוער, כאשר כל אורח מייצג נקודת מבט אחרת בסוגיה.
תוכניות ומגישים > בשפה העברית

ערוץ i24NEWS החל את שידוריו בעברית ב־30 ביוני 2024, ומשדר מהדורות חדשות ומשדרי אקטואליה לאורך היום. מנהל הערוץ בעברית הוא פרנק מלול.
מקימי הערוץ מקורבים לימין הפוליטי בישראל. כך, ישראל טוויטו, אחד ממקימי הערוץ, פיטר עשרות עובדים, ולפי אחדים הסיבה לפיטורים אלו היא פוליטית. פטריק דרהי, מקים נוסף של הערוץ, ידוע בקשריו עם בנימין נתניהו. חלק ממבקרי נתניהו טוענים כי הוא נוקט באידאולוגיה ימנית ובתמיכה בבנימין נתניהו.